Diari Oficial de la Generalitat Valenciana


Sumari del DOGV 6777, del 18-05-2012 (2012/4721)

RESOLUCIÓ de 30 d'abril de 2012, de la Conselleria d'Educació, Formació i Ocupació, per la qual s'acorda l'extinció de l'autorització per revocació expressa de l'Administració del centre privat d'Educació Infantil de primer cicle denominat Jardins, de Mislata.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/4721


Data del document
:   30-04-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 30 d'abril de 2012, de la Conselleria d'Educació, Formació i Ocupació, per la qual s'acorda l'extinció de l'autorització per revocació expressa de l'Administració del centre privat d'Educació Infantil de primer cicle denominat Jardins, de Mislata. [2012/4721]  
L'expedient ha sigut iniciat d'ofici per la Direcció General d'Ordenació i Centres Docents, basant-se en els fets següents:   
  
Primer. En data 4 de juliol de 2011 es va notificar al centre ofici del Servici de Centres Privats Concertats i Centres Privats, que es posaven en relleu una sèrie de deficiències del centre, posades en coneixement per un informe de la Inspecció d'Educació, i se li va concedir un termini per a esmenar-les amb l'advertència que s'iniciaria un expedient de revocació de l'autorització en cas d'incompliment del requeriment. La titularitat del centre va presentar un escrit d'al·legacions en què manifestava la intenció d'esmenar les deficiències informades.  
  
Segon. Per Resolució de 8 de febrer de 2012, de la Direcció General d'Ordenació i Centres Docents, vist l'informe de la Inspecció Educativa on s'especifica que la titularitat del centre no ha procedit a l'esmena de les deficiències posades en coneixement d'esta administració, s'inicia un expedient per a la revocació de l'autorització per incompliment dels requisits mínims legalment establits del centre privat d'Educació Infantil de primer cicle denominat Jardins, de Mislata, i se li va concedir al centre un termini d'al·legacions.   
  
Tercer. L'esmentada resolució va ser notificada al centre en data 5 de març de 2012, sense que en el termini legalment establit presentara l'escrit d'al·legacions.  
En la tramitació de l'expedient consta la documentació exigida així com els informes favorables de la Inspecció Educativa.  
L'extinció de l'autorització per revocació expressa de l'Administració tindrà efectes per al curs 2012-2013.   
La revocació de l'autorització d'este centre no comporta cap greu perjuí per a l'interés públic, ja que els alumnes matriculats poden ser traslladats a centres d'Educació Infantil de primer cicle de la mateixa localitat.  
Vista la Llei Orgànica 8/1985, de 3 de juliol (LODE, BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm. 106, de 04.05.2006), i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE núm. 62, de 12 de març de 2010).  
  
Vista la proposta del director general d'Ordenació i Centres Docents de data 30 d'abril de 2012, i de conformitat amb esta, i en l'exercici de les atribucions conferides per l'article 4 del Decret 98/2011, de 26 d'agost, del Consell, pel qual s'aprova en Reglament Orgànic i Funcional de la Conselleria d'Educació, Formació i Ocupació, en relació amb l'article 28 de la Llei 5/1983, de 30 de desembre, del Consell, resolc:  
  
  
Primer  
L'extinció de l'autorització per revocació expressa de l'Administració per incompliment dels requisits mínims legalment establits del centre docent privat que a continuació s'especifica a partir del curs 2012/2013.  
Denominació genèrica del centre: centre privat d'Educació Infantil de primer cicle.  
Denominació específica del centre: Jardins.  
Titular: Noelia Alemany Oreja.  
Domicili: c/ Pirotècnic Gori, 1.  
Localitat: Mislata.  
Província: València.  
Codi: 41599268.  
  
Segon   
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer   
La present resolució tindrà efectes des de la data en què es dicta; no obstant això, els seus efectes acadèmics s'entenen referits a l'inici del curs escolar 2012/2013.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució esgota la via administrativa i contra esta es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 30 d'abril de 2012.- La consellera: María José Catalá Verdet.